കണയങ്കവയൽ

ഇടുക്കി ജില്ലയിലെ പീരുമേട് താലൂക്കിലെ ഒരു ഗ്രാമമാണ് കണയങ്കവയൽ. പെരുവന്താനം ഗ്രാമപഞ്ചായത്തിലെ ആറാം വാർഡായ ഇവിടം വിനോദസഞ്ചാര കേന്ദ്രമായ പാഞ്ചാലിമേടിന് സമീപമാണ് സ്ഥിതി ചെയ്യുന്നത്.

 സ്ഥാനം 
ദേശീയപാത 183 ലെ മുറിഞ്ഞപുഴയിൽ നിന്ന് ഏകദേശം  ദൂരം മാറിയാണ് കണയങ്കവയൽ ഗ്രാമം സ്ഥിതി ചെയ്യുന്നത്. മുണ്ടക്കയം (22 കി.മീ), ഏലപ്പാറ (21 കി.മീ) എന്നിവയാണ് അടുത്തുള്ള പട്ടണങ്ങൾ.  

 പേരിനു പിന്നിൽ 
ഈന്തും ഈന്തങ്ങയും സമൃദ്ധമായി വളരുന്ന പ്രദേശമായിരുന്നു ഇവിടം. അങ്ങനെ കണങ്കാ (ഈന്തങ്ങ) വിളയുന്ന സമതലം എന്ന അർത്ഥത്തിൽ 'കണയങ്കാവയലും' പിന്നീട് അത് 'കണയങ്കവയലുമായി'.

 വിദ്യാഭ്യാസം 
1957 ൽ സ്ഥാപിതമായ സെന്റ്. മേരീസ് ലോവർ പ്രൈമറി സ്കൂൾ, 1973 ൽ സ്ഥാപിതമായ കണയങ്കവയൽ ഗവൺമെന്റ് ഹൈസ്കൂൾ എന്നിവയാണ് ഈ മേഖലയിലെ പ്രധാന വിദ്യാഭ്യാസ സ്ഥാപനങ്ങൾ. ചെറിയൊരു അങ്കണവാടി സെന്ററും പ്രവർത്തിക്കുന്നുണ്ട്.

 ആരാധനാലയങ്ങൾ 
സെന്റ്. മേരീസ് സീറോ മലബാർ ദേവാലയം ഇവിടുത്തെ പ്രധാന ആരാധനാലയങ്ങളിൽ ഒന്നാണ്. പെരുവന്താനം ഇടവകയുടെ ഭാഗമായിരുന്ന കണയങ്കവയൽ 1954 ജനുവരി 19 ന് ഇടവകയായി. ജേക്കബ് ഏറത്തേടം ആയിരുന്നു  പ്രഥമ വികാരി. 1980 ൽ പുതിയ പള്ളിയുടെ ശിലാസ്ഥാപനം നടന്നു. 

 ഗതാഗതം 
മലയോര മേഖലയായ ഇവിടേക്ക് കോട്ടയം ജില്ലയിലെ പൊൻകുന്നം, മുണ്ടക്കയം എന്നീ പട്ടണങ്ങളിൽ നിന്നും കെ.എസ്.ആർ.ടി.സി യുടെ ഗ്രാമീണ ബസ്സ് സർവ്വീസുകൾ ലഭ്യമാണ്. ഇവിടുത്തെ സാധാരണക്കാരായ ആളുകൾക്ക് ഈ സർവ്വീസുകൾ ഏറെ പ്രയോജനകരമാണ്.

 അവലംബം 

വർഗ്ഗം:ഇടുക്കി ജില്ലയിലെ ഗ്രാമങ്ങൾ